Page:For a' that and a' that (2).pdf/3

 A prince can mak a belted knight,

A marquis, duke, and a’ that;

But an honest man's aboon his might,

Guid faith he mauna fa’ that.

For a’ that, and a’ that,

Their dignities and a’ that;

The pith o’ sense, and pride o’ worth,

Are higher ranks than a that.

Then let us pray that come it may,

As come it will for a' that,

That sense and worth o’er a’ the earth,

May bear the gree a’ that.

For a’ that, and a’ that,

It's coming yet for a’ that,

That man to man, the warld o’er,

Shall brithers be for a’ that.

When Kate was scarce out nineteen,

O but she had twa coal-black een,

A bonnier lass ye wadna seen,

In a’ the care o’ Gowrie

Quite tir’d o' livin' as his lane,

Pate to her did his love explain,

An’ swore he'd be, were she his ain,

The happiest lad in Gowrie.